Diari Oficial de la Generalitat Valenciana


Sumari del DOGV 9338, del 13-05-2022 (2022/4056)

RESOLUCIÓ de 10 de maig de 2022, de la Presidència de la Generalitat, per la qual s'aprova la dissolució de l'agrupació constituïda pels ajuntaments de Villanueva de Viver, Pina de Montalgrao i Fuente la Reina per al sosteniment en comú del lloc de secretaria.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9338

Data del DOGV
:   13-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/4056


Data del document
:   10-05-2022

Organisme emissor
:   Presidència de la Generalitat

Tipus de document
:   Resolució

RESOLUCIÓ de 10 de maig de 2022, de la Presidència de la Generalitat, per la qual s'aprova la dissolució de l'agrupació constituïda pels ajuntaments de Villanueva de Viver, Pina de Montalgrao i Fuente la Reina per al sosteniment en comú del lloc de secretaria. [2022/4056]  
El Ple de l'Ajuntament de Villanueva de Viver de 18 de març de 2022 acorda sol·licitar a la Generalitat Valenciana l'aprovació del sistema d'acumulació a una altra secretaria per a la prestació de les funcions reservades a personal funcionari d'Administració local amb habilitació de caràcter nacional, que s'exercien mitjançant personal del Servei d'Assistència a Municipis de la Diputació Provincial de Castelló.  
  
Una vegada s'adverteix que existia oficialment una agrupació per al sosteniment en comú del lloc de treball de secretària entre els municipis de Villanueva de Viver, Pina de Montalgrao i Fuente la Reina, les tres entitats aproven dissoldre aquesta agrupació: Villanueva de Viver en el ple de 25 de març de 2022, Pina de Montalgrao en el ple de 5 d'abril de 2022, i Fuente la Reina en l'assemblea veïnal de 31 de març de 2022.  
  
Els tres municipis desitgen mantindre l'exempció del lloc de treball de secretària; en el cas de Pina de Montalgrao i Fuente la Reina aquestes funcions les exercirà personal del Servei d'Assistència a Municipis de la Diputació Provincial de Castelló, i en el cas de Villanueva de Viver sol·liciten l'acumulació a una altra secretaria de les funcions reservades com a sistema de prestació d'aquestes funcions en ajuntament eximit; tot això ha sigut informat favorablement per la Diputació Provincial de Castelló.  
En el procediment de dissolució de l'Agrupació de Villanueva de Viver, Pina de Montalgrao i Fuente la Reina s'han complit els tràmits previstos en l'article 20 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, inclosos el tràmit d'audiència, la informació pública i l'informe favorable de la Diputació Provincial de Castelló. En el procediment de creació dels nous llocs de secretaria s'han complit els tràmits previstos en l'article 2 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional.  
  
Vistos els antecedents indicats, i fent ús de les competències atribuïdes per l'article 9.2 del Reial decret 128/2018, de 16 de març pel qual es regula el règim jurídic dels funcionaris d'Administració local amb habilitació de caràcter nacional; per l'article 164, apartat 2, de la Llei 8/2010, de 23 de juny, de la Generalitat, de règim local de la Comunitat Valenciana, i pels articles 20 i 2 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 17 de febrer de 2022, del president de la Generalitat, per la qual deleguen determinades atribucions en diferents òrgans de la Presidència (DOGV 9282, 21.02.2022), resolc:  
  
Primer  
Aprovar la dissolució de l'agrupació constituïda pels ajuntaments de Villanueva de Viver, Pina de Montalgrao i Fuente la Reina per al sosteniment en comú del lloc de secretaria.  
  
Segon  
Crear i classificar en classe tercera el lloc de treball de secretaria de l'Ajuntament de Villanueva de Viver, la provisió del qual queda reservada a funcionaris d'Administració local amb habilitació de caràcter nacional que pertanyen a la subescala de secretaria-intervenció.  
  
Tercer  
Eximir Villanueva de Viver de l'obligació del sosteniment del lloc de secretaria-intervenció. Les funcions reservades al lloc de secretaria-intervenció de Villanueva de Viver s'exerciran mitjançant el sistema d'acumulació de funcions a personal funcionari d'Administració local amb habilitació de caràcter nacional d'una altra entitat local.  
  
Quart  
Crear i classificar en classe tercera el lloc de treball de secretaria de l'Ajuntament de Pina de Montalgrao, la provisió del qual queda reservada a funcionaris d'Administració local amb habilitació de caràcter nacional pertanyents a la subescala de secretaria-intervenció.  
  
Cinqué  
Eximir Pina de Montalgrao de l'obligació del sosteniment del lloc de secretaria-intervenció. Les funcions reservades al lloc de secretaria-intervenció de Pina de Montalgrao s'exerciran mitjançant personal del Servei d'Assistència a Municipis de la Diputació Provincial de Castelló.  
  
Sisé  
Crear i classificar en classe tercera el lloc de treball de secretaria de l'Ajuntament de Fuente la Reina, la provisió del qual queda reservada a funcionaris d'Administració local amb habilitació de caràcter nacional pertanyents a la subescala de secretaria-intervenció.  
  
Seté  
Eximir Fuente la Reina de l'obligació del sosteniment del lloc de secretaria-intervenció. Les funcions reservades al lloc de secretaria-intervenció de Fuente la Reina s'exerciran mitjançant personal del Servei d'Assistència a Municipis de la Diputació Provincial de Castelló.  
  
  
Contra aquesta resolució, que posa fi a la via administrativa, de conformitat amb el que s'estableix en l'article 114.1.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament, recurs contenciós administratiu davant dels jutjats contenciosos administratius de València o davant dels jutjats contenciosos administratius en la circumscripció dels quals tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no es pot interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 10 de maig de 2022.- La secretaria autonòmica de Cohesió Territorial i Polítiques contra el Despoblament (p. d. R 17.02.2022, DOGV 21.02.2022): Elena Cebrián Calvo.